KOMISIJOS SPRENDIMAS
2007 m. gruodžio 20 d.
dėl papildomų dienų, kurias laivai gali būti ICES IIa (EB vandenys), IV ir VIId zonose, skyrimo Belgijai
(pranešta dokumentu Nr. C(2007) 6541)
(Tekstas autentiškas tik prancūzų ir olandų kalbomis)
(2008/51/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. gruodžio 21 d. Tarybos reglamentą (EB) Nr. 41/2007, nustatantį 2007 m. Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (1), ypač į jo IIA priedo 10 punktą,
atsižvelgdama į Belgijos prašymą,
kadangi:
(1)
Reglamento (EB) Nr. 41/2007 IIA priedo 8 punkte nustatytas didžiausias dienų, kurias nuo 2007 m. vasario 1 d. iki 2008 m. sausio 31 d. Bendrijos laivai, kurių ilgis yra 10 metrų arba didesnis ir kurie turi tralų, daniškų velkamųjų tinklų ir panašių žvejybos įrankių (išskyrus plačiažiočius tralus), kurių tinklinio audeklo akies dydis yra 70 mm arba didesnis, arba žiauninių ir vertikaliųjų tinklaičių, išskyrus sieninius tinklus, gali būti Skagerako sąsiauryje, ICES IV ir VIId zonose ir ICES IIa zonos EB vandenyse, skaičius.
(2)
Reglamento (EB) Nr. 41/2007 IIA priedo 10 punktu Komisijai suteikiama teisė, atsižvelgiant į po 2002 m. sausio 1 d. visam laikui nutrauktą žvejybos veiklą, valstybių narių prašymu skirti papildomų dienų, kuriomis laivai, turintys tokių įrankių, gali būti minėtame geografiniame rajone.
(3)
2007 m. birželio 29 d. ir 2007 m. spalio 2 d. Belgija pateikė duomenų, iš kurių matyti, kad po 2002 m. sausio 1 d. veiklą nutraukusių laivų žvejybos pastangos atitinkamai sudarė 2,15 % Belgijos laivų, buvusių tame geografiniame rajone 2001 metais ir turėjusių žiauninių tinklaičių arba vertikaliųjų tinklaičių (išskyrus sieninius tinklus), žvejybos pastangų ir 41,96 % Belgijos laivų, buvusių tame geografiniame regione 2001 metais ir turėjusių tralų, daniškų velkamųjų tinklų ir panašių žvejybos įrankių (išskyrus plačiažiočius tralus), kurių tinklinio audeklo akies dydis yra 70 mm arba didesnis, žvejybos pastangų.
(4)
Atsižvelgiant į pateiktus duomenis Belgijai turėtų būti skirtos 3 papildomos dienos jūroje laivams, turintiems žiauninių tinklaičių arba vertikaliųjų tinklaičių (išskyrus sieninius tinklus), 86 papildomos dienos jūroje laivams, turintiems tralų, daniškų velkamųjų tinklų ir panašių žvejybos įrankių (išskyrus plačiažiočius tralus), kurių tinklinio audeklo akies dydis yra 70 mm arba didesnis, bet mažesnis nei 90 mm, 88 papildomos dienos jūroje laivams, turintiems tralų, daniškų velkamųjų tinklų ir panašių žvejybos įrankių (išskyrus plačiažiočius tralus), kurių tinklinio audeklo akies dydis yra 90 mm arba didesnis, bet mažesnis nei 100 mm, ir 40 papildomų dienų jūroje laivams, turintiems tralų, daniškų velkamųjų tinklų ir panašių žvejybos įrankių (išskyrus plačiažiočius tralus), kurių tinklinio audeklo akies dydis yra 100 mm arba didesnis, atitinkamame geografiniame rajone (visame arba jo dalyje) Reglamento (EB) Nr. 41/2007 7 straipsnio taikymo laikotarpiu, t. nuo 2007 m. vasario 1 d. iki 2008 m. sausio 31 d.
(5)
Šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
1. Didžiausias dienų, kurias žvejybos laivai, kurie plaukioja su Belgijos vėliava, turi Reglamento (EB) Nr. 41/2007 IIA priedo 4.1 punkto c papunkčio i, ii, iii ir iv papunkčiuose išvardytų žvejybos įrankių ir kuriems netaikoma nei viena iš to priedo 8.1 punkte išvardytų specialių sąlygų, gali būti Skagerako sąsiauryje ir ICES IIa (EB vandenys), IV ir VIId zonose, skaičius, nurodytas to paties priedo I lentelėje, padidinamas 3 dienomis jūroje.
2. Didžiausias dienų, kurias žvejybos laivai, kurie plaukioja su Belgijos vėliava, turi Reglamento (EB) Nr. 41/2007 IIA priedo 4.1 punkto a papunkčio ii papunktyje išvardytų žvejybos įrankių ir kuriems netaikoma nei viena iš to priedo 8.1 punkte išvardytų specialių sąlygų, gali būti ICES IIa (EB vandenys) ir IV zonose, skaičius, nurodytas to paties priedo I lentelėje, padidinamas 86 dienomis jūroje.
3. Didžiausias dienų, kurias žvejybos laivai, kurie plaukioja su Belgijos vėliava, turi Reglamento (EB) Nr. 41/2007 IIA priedo 4.1 punkto a papunkčio iii papunktyje išvardytų žvejybos įrankių ir kuriems netaikoma nei viena iš to priedo 8.1 punkte išvardytų specialių sąlygų, gali būti ICES IIa (EB vandenys), IV ir VIId zonose, skaičius, nurodytas to paties priedo I lentelėje, padidinamas 88 dienomis jūroje.
4. Didžiausias dienų, kurias žvejybos laivai, kurie plaukioja su Belgijos vėliava, turi Reglamento (EB) Nr. 41/2007 IIA priedo 4.1 punkto a papunkčio iv ir v papunkčiuose išvardytų žvejybos įrankių ir kuriems netaikoma nei viena iš to priedo 8.1 punkte išvardytų specialių sąlygų, gali būti ICES IIa (EB vandenys), IV ir VIId zonose ir Skagerako sąsiauryje, skaičius, nurodytas to paties priedo I lentelėje, padidinamas 40 dienų jūroje.
2 straipsnis
Šis sprendimas skirtas Belgijos Karalystei.
Priimta Briuselyje, 2007 m. gruodžio 20 d.